І калі Дзмітро заахвоціўся агледзець порт-сядзібу з боку грэкаў, то рыжскі мастак Вячка Целеш — з боку варагаў. Ён толькі скончыў “беларускую кругасветку”: наведаў Дзісну, Лепель, Полацк, Віцебск, Оршу, Мінск… 12 ліпеня 1986 года ўзнёслы запіс ён завяршыў радкамі: “Няхай “Хатка” стане сапраўдным агеньчыкам для Прыдзвіння і нясе людзям любоў да роднага краю, роднай Беларусі, да гісторыі, культуры, мовы”.